BECKWITH | TEXT AND TRANSLATION 597 
Hookahi anahulu paha o ko laua hana ana i ka hewa, hoi aku la 
o Kaonohiokala iluna. 
Ia manawa, ulu mai la a mahuahua ke aloha o Laielohelohe ia 
Kekalukaluokewa no kona haule ana i ka hewa me Kaonohiokala. 
I kekahi la ma ke ahiahi, olelo aku la o Laielohelohe ia Kapukai- 
haoa, “ E kuu kahu nana i malama maikai, i keia manawa, ua poino 
loa ia’u ka manao no Kaonohiokala iloko 0 na manawa o maua 
i hana iho nei i ka hewa, a ke hoomahuahua mai nei ke aloha o kuu 
kane (IKekalukaluokewa) ia’u, no ka mea, i ka noho iho nei no ka 
i ka pono me ke kane, me ko maua maikai, a lalau wale no i ka hewa, 
aole no ko’u makemake, no kou makemake wale no. Heaha no la 
hoi kou hewa ke hoole aku, i kuhikuhi aku hoi wau i kou ae ole no 
kou hoohiki ana, aole au e launa me kekahi mea e ae, kaiona he 
hoohiki paa kau, aole ka.” 
Taku o Kapukaihaoa, “I ae aku au e lilo oe i ka mea e, no kuu nele 
i ka haawina waiwai o ko kane; ne ka mea, ma kuu maka ponoi 
nei no ka waiwai a ko kane i haawi ae ai, a owau no ke ku, nolaila, 
lilo oe, aole hoi au i manaoia ka mea nana ka wahine i wahine ai oia.” 
I aku o Laielohelohe i kona kahu nana i hanai, “Ina o kou kumu 
ia o ka haawi ana i kuu kino e hoohaumia me Kaonohiokala, alaila, 
ua hewa loa oe; no ka mea, ua ike oe, aole no Kekalukaluokewa i 
hoonoho na mea maluna o na aina; aka, na Kaonohiokala no, a 
nolaila, apopo e kau wau maluna o na waa a holo aku e imi i kuu 
kane.” 
I ke ahiahi iho, kena’e la oia 1 na aialo kane ona, na mea malama 
waa hoi o ke Alii, e hoomakaukau i na waa no ka holo aku e imi i 
ke kane. 
A no ke kumu ole o kona manao ia Kaonohiokala, nolaila huna 
iho la ola ia ia makolo o na hale kuaaina hiki ole ia ia ke noho, no 
kona manao o hiki hou mai o Kaonohiokala, hana hou ia ka hewa 
me kona makemake ole, oia kona pee ma na hale kuaaina, aole nae 
oia (Kaonohiokala) 1 hiki mai a hiki i kona hala ana i ka moana 
ia po iho. 
A hala o Laielohelohe 1 ka moana, a hiki mia Oahu, noho iho la 
oia ma na hale kuaaina. Pela oia i hele ai a hiki i ko Jaua halawai 
ana me Kekalukaluokewa. 
Ta Laielohelohe paha i Oahu, a ma kekahi la ae, iho hou mai la 
o Kaonohiokala e launa hou me Laielohelohe; aka, i kona hiki ana 
mai, aole o Laielohelohe o ka hale Alii, aole no hoi oia i ninau mai 
i ka mea nana e malama ka hale Alii, no ka mea, ina e ninau oia, 
manaoia e hana ana i ka hewa me Laielohelohe; aka, ua hai malu 
aku nae o Laielohelohe i ke kiai hale Alii i ke kumu o kona hele ana. 
A no ka nele o ko ke Alii makemake, hoi aku la oia i luna. 
